પોખરણ પર સતત મંડરાયેલા રહેતા અમેરિકાના પાવરફુલ સૅટેલાઈટ (કેમ કે એ આ ન્યુક્લિયર ટેસ્ટની સખ્ત ખિલાફ હતું), અમેરિકા-પાકિસ્તાનના જાસૂસો, અપૂરતો સમય, ટાંચાં સાધન, દિલ્હીમાં સરકાર પડી ભાંગવાનું જોખમ, વગેરે જેવી ઘટનાના તાણાવાણા દિગ્દર્શક તથા એમનાં લેખકોએ એવી બ-ખૂબી વણ્યા છે કે છેક સુધી ફિલ્મમાં રસ જળવાઈ રહે છે. એક સમાંતર ચાલતી વાર્તા છે ગુપ્તતાને કારણે જોખમમાં આવી પડેલું અશ્વથ રૈનાનું લગ્નજીવન.